b"\n_START_ARTICLE_\nManel Esclusa i Canals\n_START_SECTION_\nBiografia\n_START_PARAGRAPH_\nLa seva fam\xc3\xadlia tenia un estudi fotogr\xc3\xa0fic on, amb nom\xc3\xa9s vuit anys, ja va comen\xc3\xa7ar a entrar en contacte amb el m\xc3\xb3n de la fotografia. Va estudiar mestratge industrial i va treballar amb el seu pare des del 1966 fins al 1972 en el m\xc3\xb3n de la fotografia. El febrer de 1973 va fer la seva primera exposici\xc3\xb3 de fotografies murals a la\xc2\xa0Sala Aixel\xc3\xa0\xc2\xa0de Barcelona. El 1974 va a anar a Arles a realitzar un curs internacional de fotografia amb grans mestres, com ara:\xc2\xa0Ansel Adams, Susan Felter, Neal White,\xc2\xa0Arthur Tress,\xc2\xa0Brassa\xc3\xaf,\xc2\xa0Lartigue..., gr\xc3\xa0cies a una beca de la Dotaci\xc3\xb3 d'Art Castellbach. El mateix any tamb\xc3\xa9 va fer la primera portada per a la revista Ajoblanco._NEWLINE_L'any 1975 va comen\xc3\xa7ar a treballar com a professor en un taller de fotografia de Barcelona. Un any despr\xc3\xa9s va estar treballant a Cadaqu\xc3\xa9s, tamb\xc3\xa9 en un taller. El 1980 va entrar com a professor al CIFB (Centre Internacional de Fotografia de Barcelona). Al llarg de la seva vida ha estat exercint diverses activitats relacionades amb la doc\xc3\xa8ncia, tant en tallers com en escoles, la majoria a Barcelona._NEWLINE_El 1979, a m\xc3\xa9s de treballar com a profesional de fotografia de moda, va iniciar un projecte personal que ha experimentat fins a l'actualitat: la fotografia nocturna._NEWLINE_\xc3\x89s a la d\xc3\xa8cada dels vuitanta quan comen\xc3\xa7a a realitzar les seves primeres aportacions dintre de l'ambit internacional; ya no buscar\xc3\xa0 el misteri mitjan\xc3\xa7ant l'escenificaci\xc3\xb3, sin\xc3\xb3 que el trobar\xc3\xa0 a un exterior que, recreat per ell, aconsegueix expressar el viscut per ell interiorment.\n_START_SECTION_\nObra\n_START_PARAGRAPH_\nLa seva obra es centra en el tractament de la llum en espais foscos. \xc3\x89s especialista en fotografia nocturna d'espais urbans. Utilitza llargues exposicions fotogr\xc3\xa0fiques per aconseguir aquests resultats tan impactants, que sovint semblen reconstruir les arquitectures; busca materialitzar la llum, utilitzar-la com arquitectura. Aquests s\xc3\xb3n els efectes que el caracteritzen._NEWLINE_El resultat ha sigut una obra atenta a l'exploraci\xc3\xb3 de les condicions t\xc3\xa8cniques en qu\xc3\xa8 es desenvolupa el medi i el seu potencial per instituir una mediaci\xc3\xb3 o un filtre entre la realitat i la mirada fotogr\xc3\xa0fica. La naturalessa on\xc3\xadrica, po\xc3\xa9tica i fantasmal amb qu\xc3\xa8 s'acostuma a identificar el seu treball t\xc3\xa9 a veure essencialment amb el car\xc3\xa0cter reflexiu i introspectiu que destil\xc2\xb7len les seves imatges._NEWLINE_Un exemple de com s\xc3\xb3n els seus treballs \xc3\xa9s una de les seves obres m\xc3\xa9s recents ombra del paisatge en la que captura ombres generades per la natura en una cartulina blanca. Aix\xc3\xb2, malgrat la seva sencillessa aparent, remet amb claredat als fundaments constitutius de la fotografia, i a un dels procediments m\xc3\xa9s essencials i primitius com \xc3\xa9s el fotograma._NEWLINE_El 1990 va convertir l'Espai 13 de la Fundaci\xc3\xb3 Joan Mir\xc3\xb3 en un enorme laboratori fotogr\xc3\xa0fic: els murs estaven recoberts de paper fotogr\xc3\xa0fic d'emulsi\xc3\xb3 directa i un flaix d'onze mil watts de pot\xc3\xa8ncia que s'activava per tal que les siluetes dels convidats a la inauguraci\xc3\xb3 quedessin impreses a les parets. Com un residu de l'escena d'un happening o una caverna plat\xc3\xb2nica, la mostra va mantenir els papers emulsionats sense fixar, amb llums vermelles i ataronjades que mostraven les siluetes que despr\xc3\xa9s van anar desapareixent progressivament al llarg de l'exposici\xc3\xb3._NEWLINE_L'any 1995 va comen\xc3\xa7ar una s\xc3\xa8rie d'autoretrats de l'interior del seu cos mitjan\xc3\xa7ant un TAC, com el que fan servir als hospitals. Es pot veure la seva obra al Museu Nacional d'Art de Catalunya._NEWLINE_Una de les exposicions que han recorregut molts pa\xc3\xafsos \xc3\xa9s\xc2\xa0Aquariana, tot i tenir-ne de moltes reconegudes (Gits,\xc2\xa0Ahucs,\xc2\xa0Naus,\xc2\xa0Silepsis\xc2\xa0i\xc2\xa0Ubs de nit...)._NEWLINE_Els seus treballs es troben en gran part a Fran\xc3\xa7a (la Bibliot\xc3\xa8que National, el\xc2\xa0Museo R\xc3\xa9attu) i a Catalunya (el\xc2\xa0Museu Nacional d'Art de Catalunya). Per\xc3\xb2 tamb\xc3\xa9 en molts altres museus i col\xc2\xb7leccions privades."